b'\n_START_ARTICLE_\nFC Zenit\n_START_PARAGRAPH_\nFootball Club Zenit, znan tudi kot Zenit Sankt Peterburg je ruski nogometni klub iz Sankt Peterburga. Ustanovljen je bil 30. maja 1925 in trenutno igra v 1. ruski nogometni ligi._NEWLINE_Iz doma\xc4\x8dih tekmovanj dr\xc5\xbei Zenit 5 naslovov dr\xc5\xbeavnega prvaka in 3 naslove dr\xc5\xbeavnega podprvaka, 4 naslove prvaka in 3 naslove podprvaka ruskega pokala, 5 naslovov prvaka in 2 naslova podprvaka ruskega superpokala ter 1 naslov prvaka in 1 naslov podprvaka pokala ruske Premier Lige, s \xc4\x8dimer je eden najuspe\xc5\xa1nej\xc5\xa1ih ruskih nogometnih klubov. Na mednarodnih tekmovanjih pa sta Zenitova najve\xc4\x8dja dose\xc5\xbeka naslov prvaka Evropske lige sezone 2007/08 in naslov prvaka Evropskega superpokala istega leta, ko je klub vodil nizozemski selektor Dick Advocaat. Zenit pa je bil tudi trikrat v skupinskem delu Lige prvakov._NEWLINE_Zenitov doma\xc4\x8di stadion je Krestovski, ki sprejme 68.134 gledalcev. Barva dresov je modra. Nadimek nogometa\xc5\xa1ev pa je Sine-Belo-Golubye (modro-belo-nebe\xc5\xa1ko modri).'